CELEX: 22021D0020
Language: fi
Date: 2020-12-22 00:00:00
Title: AKT–EU-suurlähettiläskomitean päätös N:o 3/2020, annettu 22 päivänä joulukuuta 2020, maatalouden ja maaseudun yhteistyön teknisen keskuksen hallintoneuvoston jäsenten toimikauden jatkamisesta [2021/20]

12.1.2021   
               
               
                  FI
               
               
                  Euroopan unionin virallinen lehti
               
               
                  L 10/8
               
            
         AKT–EU-SUURLÄHETTILÄSKOMITEAN PÄÄTÖS N:o 3/2020,
         annettu 22 päivänä joulukuuta 2020,
         maatalouden ja maaseudun yhteistyön teknisen keskuksen hallintoneuvoston jäsenten toimikauden jatkamisesta [2021/20]
         AKT–EU-SUURLÄHETTILÄSKOMITEA, joka
         ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen (1) ja erityisesti sen liitteessä III olevan 2 artiklan 5 kohdan,
         ottaa huomioon maatalouden ja maaseudun yhteistyön teknisen keskuksen perussäännöistä 7 päivänä marraskuuta 2013 annetun AKT–EU-suurlähettiläskomitean päätöksen N:o 5/2013 (2) ja erityisesti sen liitteessä olevan 5 artiklan 4 kohdan,
         sekä katsoo seuraavaa:
         
                     (1)
                  
                  
                     Maatalouden ja maaseudun yhteistyön teknisen keskuksen perussääntöjen 5 artiklan 4 kohdan mukaisesti AKT–EU-suurlähettiläskomitea nimittää hallintoneuvoston jäsenet itse vahvistamiensa menettelyjen mukaisesti enintään viiden vuoden toimikaudeksi, jonka puolivälissä tehdään arviointi.
                  
               
                     (2)
                  
                  
                     AKT–EU-kumppanuussopimuksen 95 artiklan 1 kohdan mukaisesti sopimuksen voimassaolon oli määrä päättyä 29 päivänä helmikuuta 2020.
                  
               
                     (3)
                  
                  
                     AKT–EU-kumppanuussopimuksen 95 artiklan 4 kohdan mukaisten siirtymävaiheen toimenpiteiden hyväksymisestä 17 päivänä joulukuuta 2019 annetun AKT-EU -suurlähettiläskomitean päätöksen N:o 3/2019 (3) mukaisesti AKT–EU-kumppanuussopimuksen määräysten soveltamista jatkettiin 31 päivään joulukuuta 2020 tai kunnes unionin ja AKT-valtioiden välinen uusi sopimus tulee voimaan tai uuden sopimuksen väliaikainen soveltaminen alkaa, sen mukaan, kumpi ajankohdista on aikaisempi.
                  
               
                     (4)
                  
                  
                     Maataloutta ja maaseutua koskevan yhteistyön teknisen keskuksen hallintoneuvoston jäsenten ja johtajan nimittämisestä 24 päivänä helmikuuta 2020 annetun AKT–EU-suurlähettiläskomitean päätöksen N:o 1/2020 (4) mukaisesti hallintoneuvoston jäsenten toimikausi päättyy 31 päivänä joulukuuta 2020.
                  
               
                     (5)
                  
                  
                     AKT–EU-kumppanuussopimuksen 95 artiklan 4 kohdan mukaisten siirtymävaiheen toimenpiteiden hyväksymisestä annetun AKT–EU-suurlähettiläskomitean päätöksen N:o 3/2019 muuttamisesta 4 päivänä joulukuuta 2020 annetun AKT-EU-suurlähettiläskomitean päätöksen N:o 2/2020 (5) mukaisesti AKT–EU-kumppanuussopimuksen määräysten soveltamista jatkettiin 30 päivään marraskuuta 2021 tai kunnes unionin ja AKT-valtioiden välinen uusi sopimus tulee voimaan tai uuden sopimuksen väliaikainen soveltaminen alkaa, sen mukaan, kumpi ajankohdista on aikaisempi.
                  
               
                     (6)
                  
                  
                     Maatalouden ja maaseudun yhteistyön teknisen keskuksen hallintoneuvoston jäsenten toimikautta olisi jatkettava,
                  
               ON PÄÄTTÄNYT SEURAAVAA:
         
            1 artikla
            Rajoittamatta myöhempiä päätöksiä, joita AKT–EU-suurlähettiläskomitea saattaa toimivaltansa puitteissa joutua tekemään, seuraavien henkilöiden toimikautta maatalouden ja maaseudun yhteistyön teknisen keskuksen hallintoneuvoston jäseninä jatketaan 30 päivään marraskuuta 2021:
            
                        —
                     
                     
                        Augusto Manuel CORREIA,
                     
                  
                        —
                     
                     
                        David HUNTER,
                     
                  
                        —
                     
                     
                        Helena JOHANSSON,
                     
                  
                        —
                     
                     
                        Abel KPAWILINA-NAMKOISSE,
                     
                  
                        —
                     
                     
                        Boitshoko NTSHABELE ja
                     
                  
                        —
                     
                     
                        Frederike PRAASTERINK.
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 22 päivänä joulukuuta 2020.
            
               
                  AKT–EU-suurlähettiläskomitean puolesta
               
               
                  Puheenjohtaja
               
               Michael CLAUSS
            
         
         
            (1)  EYVL L 317, 15.12.2000, s. 3.
         
            (2)  EUVL L 309, 19.11.2013, s. 50.
         
            (3)  EUVL L 1, 3.1.2020, s. 3.
         
            (4)  EUVL L 72, 9.3.2020, s. 26.
         
            (5)  EUVL L 420, 14.12.2020, s. 32.